Placebo (grupė)

Ankstyvieji metai

„Placebo“ buvo sukurta, kai Brajenas ir Stefanas 1994 metais atsitiktinai susitiko Pietų Kensingtono stotyje. Jie abu lankė tą pačią Liuksemburgo amerikiečių tarptautinę mokyklą. Iš pradžių grupė buvo žinoma „Ashtray Heart“ vardu, tačiau pavadinimas greitai buvo pakeistas į „Placebo“. Renkant grupei naują vardą, jie pastebėjo, kad tuo metu daugelis grupių buvo pasivadinę vaistų pavadinimu. Jie taip pat nusprendė pasivadinti tokiu vaistu, kuris neturi jokio efekto – placebas. Grupė pagarsėjo savo narių seksualine orientacija (Stefanas – homoseksualus, Styvas – heteroseksualus, Brajenas – biseksualus), Brajeno vyro-moters įvaizdžiu ir jų visų nesaikingu gyvenimo būdu. Visa tai dažnai skamba jų dainose. Placebo susidūrė su britų muzikos industrijos pasipriešinimu iki kol nebuvo išleistas singlas „Special K“ iš jų trečio albumo Black Market Music (2000).

Vidurinieji metai

Singlai „Nancy Boy“ iš albumo Placebo (1996) ir „Pure Morning“ iš albumo Without You I’m Nothing (1998) buvo jų sėkmės viršūnė. Abu singlai Anglijoje pateko į muzikos topus. Išėjus albumui Without You I’m Nothing, grupė sulaukė neigiamų atsiliepimų iš britų muzikos spaudos. Nepaisant to, grupė išlaikė populiarumą Europoje. Prancūzijoje jie greitai išpopuliarėjo. Jų stilius šiek tiek keitėsi nuo albumo Placebo iki Black Market Music (2000). Jis paremtas gitarų skambesiu, jaučiamas 1970 metų britų ir amerikiečių roko stilius ir Brajeno aukštas balsas. Albumas Sleeping with Ghosts (2003) buvo labiau avantiūristinis ieškant naujų formų, nes buvo eksperimentuojama su šokio garsais, elektronine muzika, išlaikant kai kurioms dainoms tradicinį garsą (tuo pasižymi singlas „The Bitter End“). David Bowie paprašė Placebo groti per savo penkiasdešimto gimtadienio vakarėlį, kuris vyko Madison Square Garden. 1997 metais Placebo kartu su David Bowie per Brit Awards gyvai sugrojo „20th Century Boy“. Placebo ir toliau palaikė ryšius su David Bowie. 1998 metais jie kartu įrašė T. Rex koverį „20th Century Boy“, kuris buvo filmo Velvet Goldmine garso takelis. Grupė taip pat pasirodė šiame filme. Tais pačiais metais, buvo įrašytas ir išleistas jų albumas Without You I’m Nothing. Daina Without You I’m Nothing taip pat yra išleista dainuojant duetu Brajenui su David Bowie. Brajenas Molko niekada neslėpė to, kad vartojo narkotikus. 1997 metais duodamas interviu New York Doll, teigė, kad heroinas „turbūt vienintelis narkotikas šioje žemėje, kurio nebandžiau“. Kaip vėliau paaiškėjo, jis heroiną bandė.

Dabartiniai laikai

2004 metų rudenį, Placebo išleido singlų rinkinį Once More with Feeling CD ir DVD formatu ir buvo sugrotas vienos nakties koncertas Wembley arenoje. Robert Smith iš grupės The Cure kartu atliko dvi dainas: „Without You I’m Nothing“ ir The Cure koverį „Boys Don’t Cry“. Šis pasirodymas buvo paskutinis Anglijoje iki 2006 metų. Po Wembley koncerto, Placebo išvyko į trumpą Once More with Feeling turą į Pietų Ameriką. 2005 metų liepos 2 dieną, grupė pasirodė koncerte „Live 8“, kuris vyko Versalio rūmuose, Prancūzijoje, su „Twenty Years“ ir „The Bitter End“ dainomis. 2006 metų vykusio turo Anglijoje bilietai parduoti per savaitgalį. 2005 metų rugsėjį, grupė baigė naujo albumo įrašinėjimus su Daniel Waite. Albumas buvo išleistas kovo 13 dieną (JAV buvo atidėtas iki balandžio 4 dienos). Pirmas naujo albumo singlas „Because I Want You“ buvo išleistas Anglijoje kovo 6 dieną. Albumas buvo išparduotas nuo spalio iki sausio. Naujajame albume dvi dainos buvo atliekamos duetu su amerikiečių dainininkais. "„Meds“ su Alison Mosshart iš The Kills ir „Broken Promise“ su Michael Stipe iš REM. Grupės penktasis albumas Meds prieš numatytą išleidimą pateko į internetą 2006 metų sausio 17 dieną. Nėra žinoma kaip tai atsitiko. Oficiali albumo Meds išleidimo data buvo 2006 metų kovo 13 diena. Video klipas „Because I Want You“ buvo nufilmuotas sausio 24 dieną Camden rūmuose, Camdene, Londone. Nepaisant albumo nutekėjimo į internetą, pardavimai buvo geri. 4 vietoje Australijoje ir 7 vietoje Anglijoje. Antrasis albumo Meds singlas „Infra-Red“, išleistas Anglijoje 2006 metų birželio 19 dieną. Meds yra paskutinis Placebo albumas su Virgin Records įrašų studija. 2006 metų spalį, jų debiutinis albumas Placebo buvo naujai išleistas su pavadinimu „10th Anniversary collectors edition“. Jo sudėtyje DVD su video klipais, koncertais ir pasirodymais televizijose. 2007 metų kovo mėnesį Placebo pareiškė ieškantys fanų, norinčių pasirodyti naujausios singlo, populiarios dainininkės Kate Bush dainos koverio, „Running Up That Hill“ video klipe. Placebo dalyvavo ture Projekt: Revolution, kuriame dalyvavo Linkin Park ir daugelis kitų grupių, tarp kurių My Chemical Romance, HIM, Saosin, ir Taking Back Sunday.

Pasirodymas Lietuvoje

2007-ųjų metų gegužės 31-ąją dieną grupė koncertavo Lietuvoje. Placebo apšildė grupė Gravel, kuri sugrojo kelis savo kūrinius. Placebo savo pasirodymą pradėjo skandalinguoju bučiniu, kuriuo, pagal Stefano, norėjo atkreipti visuomenės dėmesį į tai, kad tuometinis Vilniaus miesto meras nedavė leidimo surengti eitynių „Vaivorykštės dienos 2007“ organizatoriams.